Artrologiya. Artrologiya (yun. "arthron" — boʻgʻim va "logia" — taʼlimot) — Odam organizmidagi boʻgʻim va uning kasalliklarini oʻrganadigan fan. Ichki ka-salliklarning bir boʻlimi. Boʻgʻimlar fiziologiyasi, patologiyasi toʻgʻrisidagi bilimlar rivojlanishi tufayli A. alohida fan sifatida ichki kasalliklardan ajralib chiqdi. U boʻgʻim kasalliklarining kelib chiqishi, rivojlanishi va klinik koʻrinishini oʻrganadi hamda ularni davolash va oldini olish usullarini ishlab chiqadi.